**Арал қаласы «№260 орта мектебі» КММ жанынан құрылған**

**Қамқоршылық кеңесі отырысының**

**хаттамасы №1**

**2020 жыл, 19 наурыз Сағат:17-00**

Қамқоршылық кеңес мүшелеріне 2020 жылдың 17 наурыз күні шығыс хатымен кеңес отырысы өтетіндігі хабарланды.

**Қатысуға тиісті:15**

**Қатысқандар: 14**

Оның ішінде, 1 кеңес мүшесі (Б.Келімбетов) дәлелді себептермен қатыспаған.

 **Кеңес төрағасы**:

1. Қазиев Асқар – Арал аудандық орталық ауруханасының туберкулезге қарсы бөлімшесінің дәрігері;

**Кеңес мүшелері**:

1. Алибеков Қайсар – Арал аудандық сәулет және қала құрылысы бөлімінің жетекші маманы;
2. Келімбетов Бауыржан – «Отан» қоғамдық бірлестігінің басшысы;
3. Ізбасаров Әлібек – «Жастар ресурстық орталығы» КММ-нің директоры, депутат.
4. Данабай Көлбай – 1-сынып ата-аналар комитетінің төрағасы;
5. Молдиева Мереке – 2-сынып ата-аналар комитетінің төрайымы;
6. Досаева Лаура – 3-сынып ата-аналар комитетінің төрайымы;
7. Успанова Райкуль – 5-сынып ата-аналар комитетінің төрайымы;
8. Байжанова Нұргүл – 6-сынып ата-аналар комитетінің төрайымы;
9. СермахановаҚарлығаш –7-сынып ата-аналар комитетінің төрайымы;
10. Үсенова Нұргүл – 8-сынып ата-аналар комитетінің төрайымы;
11. Саржанова Роза – 9-сынып ата-аналар комитетінің төрайымы;
12. Айтжанова Эльмира – 10-сынып ата-аналар комитетінің төрайымы.

**Қосымша шақырылғандар:**

Г.Қараманова - мектеп директорының оқу ісі жөніндегі орынбасары;

Е.Исатаева - мектеп директорының тәрбие ісі жөніндегі орынбасары.

**Кеңес отырысын Кеңес төрағасы А.Қазиев бастап ашып, бүгінгі күн тәртібінде қойылған мәселелер бойынша тақырыптарға тоқталды. Осы мәселелер қаралуға байланысты қосымша ақпарат немесе хабарламалар жасаудың маңыздылығына тоқталды.**

**Күн тәртібінде**:

1. 2019-2020 оқу жылындағы ІІІ оқу тоқсанының белгілі себептерге байланысты мерзімінен бұрын аяқталып, білім алушылардың көктемгі демалысқа шығуын ұйымдастыру және оқу сапасын, оқушылардың қозғалысын қадағалау жұмыстары;
2. Мектеп бойынша кәмелетке толмағандар мен жасөспірімдер арасындағы ерекше бақылауды қажет ететін және әлеуметтік «осал» топтағы оқушылармен жүргізілген жұмыстар;
3. Аз қамтылған отбасы балаларымен жүргізілген жұмыс түрлерімен, оларға көрсетілген қайырымдылық көмек түрлеріне байланысты атқарылған жұмыстар.

**Тыңдалды:**

 Күн тәртібіндегі мәселе бойынша Қамқоршылық кеңестің төрағасы А.Қазиев көтеріліп отырған мәселелердің өзектілігіне тоқталып өтті.

 А.Қазиев:«Саламатсыздар ма, құрметті кеңес мүшелері, мектеп қызметкерлері! Бүгінгі Қамқоршылық кеңесінің кезекті 2020 жылға арналған бірінші отырысына қош келдіңіздер! Бүгінгі біздің жиналысымыз кезекті болғанмен, өздеріңізге мәлім еліміздегі орын алып жатқан жағдайларға, бүкіл әлем болып дүрлігіп жатқан «Коронавирус» дертінің біздің елімізге де жетуіне байланысты мектебіміздегі білім алушыларымызды көктемгі деамалысқа ерте жіберіп, сақтық шараларының ұйымдастырылуымен қамтамасыз ету және де бірқатар мәселелерге байланысты болып отыр. Бұған байланысты мектеп бойынша жұмыстар дер кезінде атқарылды. Оны біз мектеп әкімшілігімен тығыз байланыста отырып, жүргіздік. Ол жөнінде мектеп директорының орынбасарлары хабарлама жасайтын болады».

**Күн тәртібіндегі мәселе бойынша қосымша сөзжарысқа мектеп директорының орынбасарлары сөз алды.**

1. 1 жарыссөз бойынша оқу ісі жөніндегі орынбасары Г.Қараманова сөз алды.
2. 2 жарыссөз бойынша тәрбие ісі жөніндегі орынбасары Е.Исатаева сөза лды.
3. 3 жарыссөз бойынша мектеп психолгы Р.Оспанова сөз алды.
4. Кеңес мүшелері Ізбасаров Әлібек, Данабай Көлбай сөз алды..

2019-2020 оқу жылындағы ІІІ оқу тоқсанының белгілі себептерге байланысты мерзімінен бұрын аяқталып, білім алушылардың көктемгі демалысқа шығуын ұйымдастыру және оқу сапасын, оқушылардың қозғалысын қадағалау жұмыстары туралы мектеп директорының оқу ісі жөніндегі орынбасары Г.Қараманова мәлімдеме жасады. Г.Қараманова:«Саламатсыздар ма, құрметті Қамқоршылық кеңес төрағасы және кеңес мүшелері! Бізге әрдайым қолдау көрсетіп, сын сағатта ойларыңызды қосып, пікірлеріңізді жеткізіп, іспен де, сөзбен де дәлелдеп, мектебімізге, білім алушыларымызға қатысты әр істің көшбасында бірге жүргендеріңіз бізді қуантады. Өздеріңіз білетіндей, мектебімізде төтенше жағдайға байланысты мектеп бұйрығы шықты. Соған байланысты іс-шаралар жасалып жатыр. Шығарылған бұйрықтың негізінде мектепте ІІІ оқу тоқсанының каникул күндері 16.03.2020-05.04.2020 ж. уақыт аралығы деп бекітілді. ІІІ оқу тоқсанының аяқталу күні 2020 жылдың 14 наурыз күні болып белгіленіп, күнделік.кз электронды журналы нұсқаулыққа сәйкес өзгертілді. Сондай-ақ, мектепте санитариялық-эпиодемиологиялық және алдын алу іс-шараларын күшейту бойынша шаралар қабылданды. 2020 жылдың 13 наурызынан бастап бұқаралық іс-шаралар(мерекелік, концерттік, мәдени, спорттық, конференциялар, семинарлар, көрмелер, т.б.) өткізуге тыйым салынды. Мектеп оқушыларының халықаралық спорттық, мәдени, туристік іс-шараларға шығуына тыйым салынды, ата-аналармен түсіндіру жұмыстары жүргізілді. Сонымен қатар, онлайн режимге ауыстырылып, мектеп бойынша жиындарды өткізу барынша азайтылды.Оқушылар қашықтықтан оқытуды 6 сәуірде бастайды. 17.03 – 20.03 күндері аралығында өтілмеген сабақтардың тапсырмалары ватсап желісі арқылы топ ашылып, мұғалімдер тапсырмалар беріп, кері байланыс жасауда.

Мектебіміздің ІІІ оқу тоқсаны бойынша білім сапасына тоқталатын болсақ, ІІІ оқу тоқсанын 544 оқушымен бастап, 540 оқушымен аяқтадық. Мектеп бойынша жалпы білім сапасы 53% . 1 сыныптар – 54, 2 сыныптар – 71, 3 сыныптар – 59, 4 сыныптар – 57, 5 сыныптар – 57, 6 сыныптар – 62, 7 сыныптар – 33, 8 сыныптар – 41, 9 сыныптар – 38, 10 сынып – 62, 11 сыныптар 51 пайыз білім сапасын көрсетіп отыр».

Мектеп директорының тәрбие ісі жөніндегі орынбасары Е.Исатаева күн тәртібіндегі бірінші мәселеге қатысты сөз алды:«Сәлеметсіздер ме, құрметті Қамқоршылық кеңес мүшелері, отырыс қатысушалары! Елімізде уақытша жарияланған төтенше жағдайға ата-аналарды, білім алушылармызды барынша сабырмен қарауға, берілген ереже-тәртіпті орындауға, балаларға көңіл бөліп, демалыс күндері үйде, кітап оқып, ата-аналармен бірге танымдық сағаттар өткізіп, түсіністікпен қарауға шақырып, жұмыстар жасап жатырмыз. Мектеп бойынша ұжым мүшелері, сынып жетекшілер ата-аналармен әр сағат сайын оқушыларды сұрап, бақылау жасап отыр және үйде отырулары, қоғамдық орталарды жүрмеуін қатаң назарға алып, күнделікті тексеру жүргізіп отыр.»

**1 мәселе бойынша қорытынды**:

1. Пандемия кезінде коронавирустық инфекцияның таралуын алдын алу мақсатында мектепте 2019-2020 оқу жылының ІІІ оқу тоқсанын аяқтауды қамтамасыз ету бойынша әдістемелік ұсынымдар бекітілісін.
2. Мектепте көктемгі демалыс 21 күн (2020 жылдың 16 наурызынан бастап 5 сәуірді қоса алғанда) болып анықталсын.
3. Көктемгі демалыс кезінде педагогтерге шеттетілген режимде (білім беру ұйымынынан тыс ) жұмыс істеу мүмкіндігі қамтамасыз етілсін.
4. 2020 жылдың 16 наурыздан бастап мектепте қашықтықтан білім беру технологияларын қолданып, оқыту қамтамасыз етілсін.

Шығып сөйлеушілердің баяндамасы негізінде 2019-2020 оқу жылындағы ІІІ оқу тоқсанының белгілі себептерге байланысты мерзімінен бұрын аяқталып, білім алушылардың көктемгі демалысқа шығуын ұйымдастыру және оқу сапасын, оқушылардың қозғалысын қадағалау жұмыстары туралы мәселе дауысқа салынсын.

 **Дауысқа салынды: 14-ия, қалыс жоқ.**

Күн тәртібіне қойылған кезекті мәселе бойынша кеңес төрағасы А.Қазиев мектептің психологы Р.Осапановаға сөз берді. Р.Оспанова:« Қайырлы күн, кеңеске қатысушылар. Бүгінгі кеңестің күн тәртібінде талқыланып отырған мәселелердің барлығы да кезек күттірмейтін шұғыл және аса маңызды мәселелер. Сондықтан да біз осы мәселелердің өзектілігіне байланысты жұмыла жұмыс істей отырып, шешім қабылдаймыз деп ойлаймын. Мектеп бойынша кәмелетке толмағандар мен жасөспірімдер арасындағы ерекше бақылауды қажет ететін және әлеуметтік «осал» топтағы оқушылармен жүргізілген жұмыстар туралы мәселеге қатысты айтарым,басқармалар тарапынан елімізде пандемия жариялануына байланысты балалар ұзақ мерзім бойы білім беру ұйымына келмеуін ескере отырып, «тәуекел» және осал топта тұратын оқушыларды ерекше бақылауға алу қажеттілігін назарға салып отыр. Сондықтан да біз сақтық, бақылау шараларын өзіміздің тарапымыздан күшейтіп отырмыз. Психологиялық көмекті дер кезінде көрсету үшін мектеп бойынша да, жекелей де тәулік бойы жұмыс жасайтын телефон байланыстарын оқушыларымызға тараттық, ата-аналармен тығыз байланыстамыз. Кәмелетке толмағандар арасындағы соңғы кезде өзіне-өзі қол жұмсау оқиғалары мереке күндері немесе екі жағдайдың бір мезетте жасалауы орын алды. Ауданымыздағы №22 орта мектебінің 2 сынып оқушысының есік тұтқасына асылып қайтыс болу оқиғасына да байланысты психологтар жұмысы қайтадан зерделеніп, аудандық прокуратураның заңдылықты бұзушылықтарды жою туралы ұсынынысына сәйкес, білім бөлімінің тарапынан тиісінше кәмелеттік жасқа толмағандардың өз-өздеріне қол жұмсауы білім беру ұйымдарында психологтардың оқушылармен жұмыстарының атқарылу деңгейі де сараланды. Осыған байланысты бірқатар шаралар қабылданды. Ең басты мәселе, балаларымыздың амандығы, әсіресе көктем кезінде балаларды назардан тыс қалдырмау, бос уақытын тиімді пайдалануды қолға алуымыз қажет».

**2 мәселе бойынша қорытынды**:

1. Оқушылар мен ата-аналар арыснда жиі байланыс жасалып, балалардың тұрмыс-тіршілігін, психикалық жағдайын нақты айқындау, әр баланың мінез-құлқын анықтау жұмыстары жүйелі, үнемі жүргізілісін;
2. Мектеп бойынша оқушыларды қорқыту, кемсіту, қатыгездік таныту, қудалау, қорлау сипатындағы өз-өзіне қол жұмсауға дейін жеткізу деректері анықтауға бағытталған жұмыстар тұрақты атқарылсын;
3. Кәмелет жасқа толмағандарды тікелей немесе жанама түрде суицидке итермелейтін сайттарға үнемі мониторинг жүргізілсін;
4. Мектеп бойынша толық емес, аз қамтылған, көп балалы отбасыдан шыққан, отбасы мүшесі психикалық науқас немесе ауыр науқастығынан мүгедек болған, денсаулық жағдайына байланысты үйден оқытылатын, оқу үлгерімі төмен, сабаққа ынтасы жоқ, жиі қалатын оқушылардан «тәуекел тобына» алуына жататын балаларға қайта зерттеу жұмыстарын жүргізіп, ата-анасынан бөлек тұратын, қамқоршылықтағы, отбасында суицид орын алған, тұрмысы төмен, қолайсыз отбасылардың білім алушыларын, мектепішілік бақылауға алынсын және жеке жұмыстар жүргізілсін;
5. Көктемгі демалыста барлық оқушылар мен ата-аналар арасында тығыз байланыс орнатылсын;

Шығып сөйлеушілердің баяндамасы негізінде мектеп бойынша кәмелетке толмағандар мен жасөспірімдер арасындағы ерекше бақылауды қажет ететін және әлеуметтік осал топтағы оқушылармен жүргізілген жұмыстар туралы мәселе дауысқа салынсын.

 **Дауысқа салынды: 14-ия, қалыс жоқ.**

Күн тәртібіндегі үшінші мәселе бойынша мектептің әлеуметтік педагогы Д.Бимурзина қамқоршылық кеңестің өкілеттігіне сәйкес мектептегі білім алушылар мен тәрбиеленушілердің жағдайларымен танысу және мектеп бойынша аз қамтылған отбасы балаларына ұйымдастырылып жатқан көмек түрлеріне тоқталып өтті. Қайырымдылық жасасаң, қайырымын өзің көресің», - деген екен дана халық. Қайырымдылық - халқымыздың ең ізгі қасиеттерінің бірі. «Жанашырлыққа - жан риза» дегендей қамқорлыққа алынған балалардың жанашыр қамқоршысы болып, аялы алақанын тосып, жүрек жылуын ұсыну, сауабы мол іске ат салысу әрбір адамның азаматтық парызы.

Қайырымдылық әр қазақтың қанына дарыған асыл қасиет. Әлсізге демеу беріп, жаны жаралы жанға жылулық сыйлап, қамқорлық жасап, адамгершіліктің ақ жолымен кісілік қасиетін таныту өзіне парыз деп біледі дана халқымыз. Осындай ұлы халықтың ұрпағы бүгінгі күнде де асылдың сынығындай игілікті істердің тікелей көш басынан көрініп жүр. Сөзімізге дәлел ретінде үлкен істердің үлгісі болып жүрген азаматтарымыз, мектеп мұғалімдері және оқушылары, ата-аналар демеушілік жасап, мектебіміздің тұрмысы төмен отбасылардың және жетім балаларға көмектерін көрсеткенін атап өткіміз келеді.

Мәселен, мектеп қызметкерлері толық емес отбасынан шыққан, анасы қайтыс болған 1«Б» сыныбының оқушысы Серікқызы Сезімге 32 мың теңге көлемінде қыстық куртка, қыстық етік, бас киім, шарф, шұлық, колготки және оқу құралдары берілді.

Толық емес әрі көп балалы отбасынан шыққан, әкесі қайтыс болған, 7«Ә» сыныбының оқушысы Сариева Жанелдің ауыр науқасқа шалдығуына байланысты мектеп қызметкерлері мен сыныптың ата-аналары 101 500 (жүз бір мың бес жүз) теңге көлемінде ақшалай қаражат түрінде көмек көрсетілді.

Толық емес әрі көп балалы отбасынан шыққан, ата-анасы ажырасқан, әкесінің тәрбиесінде 1«А» сыныбының оқушысы Нысанова Жанерке мен 1«Ә» сыныбының оқушысы көп балалы отбасынан шыққан Қуандықов Абдрахманға мектебіміздің ерікті Жасұландықтарының атынан 4 мың теңге көлемінде оқу құралдары табысталды.

Бұл, әрине, біз үлес қосып жатқан жұмыстардың бір парасы ғана. Алда бірлесе отырып, әлі талай жақсылықтар жасап, қайырымдылық істер атқаратынымызға мен сенемін және сол жұмыстарды ауызбіршілікпен істеуге шақырамын.»

**3 мәселе бойынша қорытынды**:

1. Мектептегі қайырымдылық көмек түрлері жүйелі түрде ұйымдастырылсын, демеушілер тарту жұмыстары жандандырылсын.

Шығып сөйлеушілердің баяндамасы негізінде аз қамтылған отбасы балаларымен жүргізілген жұмыс түрлерімен, оларға көрсетілген қайырымдылық көмек түрлеріне байланысты атқарылған жұмыстар туралы мәселе дауысқа салынсын.

 **Дауысқа салынды: 14-ия, қалыс жоқ.**

 **Қамқоршылық кеңес мүшелері кеңеске қатысушылардың пікірлерін тыңдай келіп, Шешім етеді:**

1. Пандемия кезінде коронавирустық инфекцияның таралуын алдын алу мақсатында мектепте 2019-2020 оқу жылының ІІІ оқу тоқсанын аяқтауды қамтамасыз ету бойынша әдістемелік ұсынымдар бекітілісін;
2. Мектепте көктемгі демалыс 21 күн (2020 жылдың 16 наурызынан бастап 5 сәуірді қоса алғанда) болып анықталсын;
3. Көктемгі демалыс кезінде педагогтерге шеттетілген режимде (білім беру ұйымынынан тыс ) жұмыс істеу мүмкіндігі қамтамасыз етілсін;
4. 2020 жылдың 16 наурыздан бастап мектепте қашықтықтан білім беру технологияларын қолданып, оқыту қамтамасыз етілсін;
5. Оқушылар мен ата-аналар арыснда жиі байланыс жасалып, балалардың тұрмыс-тіршілігін, психикалық жағдайын нақты айқындау, әр баланың мінез-құлқын анықтау жұмыстары жүйелі, үнемі жүргізілісін;
6. Мектеп бойынша оқушыларды қорқыту, кемсіту, қатыгездік таныту, қудалау, қорлау сипатындағы өз-өзіне қол жұмсауға дейін жеткізу деректері анықтауға бағытталған жұмыстар тұрақты атқарылсын;
7. Кәмелет жасқа толмағандарды тікелей немесе жанама түрде суицидке итермелейтін сайттарға үнемі мониторинг жүргізілсін;
8. Мектеп бойынша толық емес, аз қамтылған, көп балалы отбасыдан шыққан, отбасы мүшесі психикалық науқас немесе ауыр науқастығынан мүгедек болған, денсаулық жағдайына байланысты үйден оқытылатын, оқу үлгерімі төмен, сабаққа ынтасы жоқ, жиі қалатын оқушылардан «тәуекел тобына» алуына жататын балаларға қайта зерттеу жұмыстарын жүргізіп, ата-анасынан бөлек тұратын, қамқоршылықтағы, отбасында суицид орын алған, тұрмысы төмен, қолайсыз отбасылардың білім алушыларын, мектепішілік бақылауға алынсын және жеке жұмыстар жүргізілсін;
9. Көктемгі демалыста барлық оқушылар мен ата-аналар арасында тығыз байланыс орнатылсын;
10. Мектептегі қайырымдылық көмек түрлері жүйелі түрде ұйымдастырылсын, демеушілер тарту жұмыстары жандандырылсын.

 **Қамқоршылық кеңес төрағасы: А.Қазиев**

 **Кеңес мүшелері: Қ.Әлібеков**

 **Б.Келімбетов**

 **Ә.Ізбасаров**

 **Б.Мейрамбеков**

 **К.Данабай**

 **М.Молдиева**

 **Л.Досаева**

 **Р.Успанова**

 **Н.Байжанова**

 **Қ.Сермаханова**

 **Н.Үсенова**

 **Р.Саржанова**

 **Э.Айтжанова**

 **С.Орынбаева**

 **Кеңес хатшысы: Д.Бимурзина**